**LISA   
Alutaguse vallavalitsuse avaliku ürituse taotlusele   
Pöörane TäiskuuÖÖsööming Peipsi Toidu Tänaval  
Peipsimaa Kogukonnaköök MTÜ**

**Ürituse kirjeldus ja ajakava**  
Kolmandat korda toimuv Pöörane TäiskuuÖÖsööming Peipsi Toidu Tänaval kutsub talvisel ajal külastajaid üle Eesti osa saama Peipsiveere võlust ja toidukultuurist. Festivali käigus avatakse 39 üheõhtu kohta Pagarilt Saaboldani, Alutaguse vallas 6 kohta.   
1. Põhja Peipsi Köök, Pagari tallihoone.   
2. Iisaku Kihelkonnamuuseum, enda muuseumi ümbrus.   
3. Kauksi Puhkemaja Päsari köök, Kauksi Puhkemaja.   
4. Catering Kene, Kauksi rannahoone territooriumil (omavaheline kooskõlastus neil olemas).   
5. Kurro talu, Kuru Kurro talu.   
6. Prowints OÜ ja Alutaguse Rahvuspargi Külastuskeskus Kauksis/ RMK Kauksi Loodusmaja. külastuskeskuse maa-alal.   
  
Festivali omapäraks on õhtu, täiskuu aeg, väljas pakutav toitlustus ja miljöö- väikesed lõkked, laternad, küünlad. Kohad on avatud 24.veebruar kell 17.00- 00.00.

**Ürituse toimumise asukoha skeem**Kõik kohad on kaardil märgitud: <https://www.google.com/maps/d/edit?mid=10Z3_ZefCzWdKYuzjebvp5S407BRMOy4&usp=sharing>   
Vajalikku atribuutikat ei ole festivali raames vaja. Osalevad üheõhtu pop-up restoranid.

**Territooriumi heakorra tagamise kava, prügi käitlemine (prügi kogumise lahendus)**Iga osalev koht tagab prügi käitlemise, territooriumite korrashoiu.

**Kavatsus korraldada kaubandustegevust**Eelpool toodud kuus kohta müüvad kohalikku toitu festivalil TäiskuuÖÖsööming ja lubatud on kaasa müüa ka omatoodetud tooteid, käsitööd. Kui on alkoholi müügi luba kohal olemas, siis on festivali poolt lubatud alkoholi müüa vastavalt Eestis kehtestatud kella-aegadele. Iga müügikoht ise vastutab alkoholi müügi loa olemasolu ja teostuse eest.   
**Muu info**

Parkimist korraldab iga osalev koht ise. Liikluskorraldusi ei muudeta.   
Kuna tegemist on kuue individuaalse üheõhtu pop-up kohaga, siis iga koht vastutab ka oma heakorra eest ja jätab endast maha korras, puhta koha.   
Kõik kohad jälgivad ka oma kohas miljöölõket, mis sõna otseses mõttes on miljöö loomiseks ja külastajate nö käte soojendamiseks. Lõkked tehakse lõkkealustele ja enda järel koristatakse kõik sinna juurde kuuluv.